Samsung Galaxy A3 smartfoni O‘zbekistonda 1,1 mln so‘mdan sotuvga chiqdi

O‘zbekistonda to‘liq metall korpusli Samsung Galaxy A3 smartfoni sotila boshladi, deya xabar bermoqda “Mobinfo.uz”.

Smartfonga 4,5 dyuym 540×960 pikselli Super AMOLED displey, 1,2 GGs chastotaga ega to‘rt yadroli protsessor, 1 Gb tezkor va 16 Gb ichki xotira (+MicroSD), 1900 mA·soat quvvatga ega batareya o‘rnatilgan. U Android 4.4 KitKat operatsion tizimida ishlaydi.
Qurilma o‘lchamlari 130,1×65,5×6,9 mm, og‘irligi 110,3 grammga teng.
Poytaxtdagi “Fleshka” savdo majmuasida Galaxy A3’ni 1,1 million so‘mga xarid qilish mumkin.